Марта 1941. поново је ухапшен заједно с Отокаром Кершованијем и Огњеном Прицом; али је, непосредно пред напад Трећег рајха на Краљевину Југославију, успео да се избави из затвора. По задатку Централног комитета КПЈ, првих дана Априлског рата ишао је код команданта града Загреба, да тражи оружје за раднике да се одупру фашистичким агресорима и бране земљу, али је био одбијен. После капитулације Краљевине Југославије, учествовао је на Мајском савјетовању ЦК КПЈ у Загребу, на коме су донете значајне одлуке о припреми оружане борбе.